דיסטורטד

דיסטורטד (Distorted) היא להקת מטאל מבת ים, ישראל. הלהקה מנגנת שילוב של דת' מטאל מלודי, מטאל גותי ומטאל אוריינטלי עם גרואלינג וזמרת נשית.

הלהקה הוקמה ב-1996 והוציאה שני דמואים. החל מ-2002 התמקדה הלהקה בהופעות חיות. ב-2003 ו-2004 החלה הלהקה לכתוב חומר ולהלחין מוזיקה לאלבום הבכורה שלהם Memorial שהוקלט ב-2005 באולפן Underground Studio בשוודיה. האלבום יצא לאור ב-13 במרץ בישראל וב-2 במאי 2006 בשאר אירופה. ב-12 ביולי 2007 חתמה הלהקה על חוזה עם Candlelight Records. בשנת 2008 הוציאה הלהקה את אלבומה השני "Voices from Within". ב-27 בפברואר 2009 חיממה את להקת Draconian בהופעתה בארץ, והציגה לראשונה את הסולנית החדשה, מיכל עקרבי.

דיסטורטד הושפעה מאופת', Nevermore, Dark Tranquility ו-The Gathering וכן ממלודיות מזרח-תיכוניות, בדומה ללהקת אורפנד לנד.

חברי הלהקה

חברים נוכחיים 
 דור מזור (2009-היום) - שירה נשית.
 רפאל מור (1996-היום) - גיטרה, גרואלינג.
 בני זהר (1996-היום) - גיטרה.
 גיא שלום (1996-היום) - גיטרה בס.
 אמיר שגב (2009-היום) - תופים.

חברים לשעבר 
 מירי מילמן (1996–2009) - שירה נשית.
 מיכל עקרבי (2009) - שירה נשית.
 אורי אשל (1996–2006) - תופים.
 לירם ברהום (2000-1997) - גיטרה.

דיסקוגרפיה

אלבומים 
 (2006) Memorial
 (2008) Voices from Within

סינגלים 
 Distorted (2001) - EP בעל 5 שירים
 Illusive (2004) - בעל 3 שירים

דמואים 
 Distorted (1998) - שלושה שירים
 Demo (2000) - שני שירים

קישורים חיצוניים 
 

 Distorted דיסטורטד באתר חברת התקליטים Candlelight Records
 אופיר מסר, Distorted - ניזכרים ומתקדמים, באתר מטאליסט הפקות, 10 במרץ 2006.
 עדי כהן, Distorted - ריאיון עם הסולנית החדשה, באתר מטאליסט הפקות, 25 בפברואר 2009.

להקות דת' מטאל ישראליות
להקות פרוגרסיב מטאל ישראליות
להקות שהוקמו בשנת 1996